প্রকল্পের অগ্রগতি ও ক্ষতিগ্রস্ত পয়েন্ট পরিদর্শন শেষে হাজি মোহাম্মদ ইলিয়াছ এমপি বলেন, মাতামুহুরী নদীর অব্যাহত ভাঙন প্রতিরোধে বরইতলী ইউনিয়নের বাঘগুজারা রাবার ড্যাম পয়েন্টে ও পেকুয়া উপজেলার মেহেরনামা অংশে পাউবোর অর্থায়নে ৫ কোটি টাকা বরাদ্দে একটি টেকসই প্রকল্প চলমান রয়েছে। কিন্তু মাত্র একশ মিটার এলাকা প্রকল্পের বাইরে থাকার কারণে ফের ওই অংশ দিয়ে ভাঙ্গনের সম্ভাবনা জিইয়ে রয়ে যাচ্ছে। ফলে ভাঙ্গন আতঙ্কে স্থানীয় জনগণকে ভাবিয়ে তুলেছে।